jkorsvik/nowiki_second_scrape_merged huggingface dataset:
Rammeverk

Et rammeverk er et generelt begrep som vanligvis refererer til en underliggende stuktur som brukes som et grunnlag for å bygge andre ting oppå.
Rammeverk kan referere til:


== Databehandling ==
Ajax-rammeverk
Applikasjonsrammeverk, brukt for å implementere strukturen til en applikasjon eller et operativsystem
Arkitektur-rammeverk, et rammeverk for analyse av arkitektur, typisk innen IT- eller forretningsarkitektur
CSS-rammeverk, et rammeverk for Cascading Style Sheets
Logisk rammeverk
Programvare-rammeverk, gjenbrukbare sett med biblioteker eller klasser for et programvaresystem eller undersystem
Rammeverk-orientert design, bruker eksisterende rammer for programdesign
Webrammeverk for utvikling av dynamiske nettsteder, webapplikasjoner og webtjenester


== Lov og rett ==
Rammeavtale
Rammevedtak, et lovgivende vedtak i den europeiske union
Juridisk rammeverk, en type juridisk teori


== Annen bruk ==
Konseptuelt rammeverk, en mengde teorier som fungerer som styrende prinsipper for forskning
Kulturell ramme, tradisjoner, verdisystemer, myter og symboler som er vanlige i et samfunn


== Se også ==
Ramme
MS «Ro Fjord»

MS «Ro Fjord» er en norsk brønnbåt bygget i 2009 ved Larsnes Mekaniske Verksted som byggenummer 47. MS «Ro Fjord» ble levert til Rostein den 19. desember 2009, og er en videreutvikling av MS «Ro Master». Skipet var det største oppdraget Larsnes Mekaniske Verksted hadde utført på denne tiden. Ved levering omtaltes MS «Ro Fjord» som den største og mest avanserte brønnbåten i verden. MS «Ro Fjord» er godkjent for frakt av levende akvakulturdyr. Som nybygg hadde skipet en prislapp på rundt 180 millioner norske kroner.MS «Ro Fjord» har en lengde på 71,93 meter og en bredde på 15,00 meter. Skipets brønner rommer 2800 kubikkmeter, som tilsvarer 400 tonn fisk, eller rundt en million smolt (unglaks). Fisken blir lastet levende i to brønner. Sjøvann som pumpes inn og ut av tankene blir renset gjennom et UV filter. Dette rensesystemet kan rense 40 000 m³ med vann per time. En MaK 6M25 dieselmotor med ytelse på 1980 kW ved 750 omdreininger i minuttet sørger for skipets fremdrift. Dette gir skipet en toppfart på 13 knop. Skipet er utstyrt med seks kraner på dekk. MS «Ro Fjord» er innredet for 11 personer, men opereres vanligvis av et mannskap på seks stykk.


== Grunnstøting ved Hyllestad ==
Den 4. mai 2013 grunnstøtte MS «Ro Fjord» på Nedre Tveit i Hyllestad. Skipet grunnstøtte like ved land. Det ble ikke store skader på skipet, på grunn av sandbunn i området skipet grunnstøtte. MS «Ro Fjord» kom seg løs uten hjelp. Skipet bakket vekk fra land for egen maskin.


== Referanser ==


== Eksterne lenker ==
(en) Ro Fjord (ship, 2010) – kategori av bilder, video eller lyd på Commons 
(en) «Ro Fjord» – DNVs skipsregister 
(en) «Ro Fjord» – Den internasjonale sjøfartsorganisasjonen 
(no) Foto av MS «Ro Fjord» på Fotoalfi.com
UAT

UAT kan referere til:

Akseptansetest (programvare), en prosess for å kontrollere at et system oppfyller gjensidig avtalte krav
Correcaminos UAT, et meksikansk fotballag fra Ciudad Victoria, Tamaulipas
Union Aéromaritime de Transport, et tidligere fransk flyselskap som ble til Union des Transports Aériens etter sammenslåing med Transporter Aériens Intercontinentaux i 1963
Universal Access Transciever, en fysisk link som er foreslått for luftfartsteknologien ADS-B (Automatic Dependent Surveillance-Boradcast)
University of Advanced Technology, et universitet i Tempe, Arizona
University of Alabama i Tuscaloosa, et av tre offentlige universiteter i University of Alabama-systemet
Universidad Autónoma de Tamaulipas, et universitet i delstaten Tamaulipas, Mexico
Halyna Hutchins

Halyna Hutchins (født Androsovytsj, ukrainsk: Андросович, 1979–2021) var en ukrainsk-amerikansk filmfotograf og journalist. Hun døde i en ulykke der skuespilleren Alec Baldwin avfyrte en rekvisittrevolver.


== Biografi ==
Halyna Androsovytsj ble født i Ukraina, men vokste opp på en militærforlegning i Murmansk; faren hennes tjenestegjorde i den sovjetiske Nordflåten.Hun studerte økonomi ved Det nasjonale landbruksakademi i Kyiv og deretter økonomi, deretter journalistikk, ved Kyiv nasjonaluniversitet. Hun tok slutteksamen innen internasjonal journalistikk og arbeidet med dokumentarfilmer som gravejornalist i Øst-Europa. Hun møtte sin ektemann Matthew, som var amerikaner, i Kyiv. 
Hennes karriere begynte i 2015. Hun arbeidet med 30 kinofilmer og fjernsynsshow. Hennes best kjente er Archenemy, Darlin' og Blindfire.Den 21. oktober 2021 arbeidet Hutchins i Santa Fe i New Mexico på settet for Rust, da skuespilleren Alec Baldwin fyrte av rekvisittvåpenet som rammet henne. Hun døde senere av skuddsåret på et sykehus i Albuquerque, 42 år gammel.


== Referanser ==


== Eksterne lenker ==
(en) Offisielt nettsted 
(en) Halyna Hutchins på Internet Movie Database 
(fr) Halyna Hutchins på Allociné 
(en) Halyna Hutchins på AllMovie 
(en) Halyna Hutchins hos The Movie Database
Kjell Finnestad

Kjell Magne Finnestad (født 30. juli 1942 i Stavanger) er en norsk tidligere rockeartist. Han var vokalist i rockebandet, Kjell Finnestad and The Teddy Boys.
Omsetningssenter

Et omsetningssenter (engelsk: revenue center) er typisk en divisjon eller avdeling i et selskap som får inntekter fra produktsalg eller tjenester, for eksempel ved å kjøpe ferdigvarer av en produksjonsavdeling i samme selskap for så å selge disse varene videre til kunder. Lederen i omsetningssenteret er typisk bare ansvarlig for omsetningen.


== Se også ==
Profittsenter


== Referanser ==
Grøndalen

Grøndalen kan vise til:

Grøndalen (Hemsedal)
Grøndalen (Svalbard)
Yuliana Angulo

Yuliana Angulo (født 6. juli 1994) er en ecuadoriansk friidrettsutøver som konkurrerer i sprintløp.I 2021 representerte hun Ecuador på stafettlaget på 4 × 100 meter under Sommer-OL 2020 arrangert i Tokyo der laget ikke kvalifiserte seg til finalen.


== Referanser ==


== Eksterne lenker ==
(en) Yuliana Angulo – Olympedia 
(en) Yuliana Angulo – World Athletics
NHUF - Hjemmeundervisningsforbund

Norsk hjemmeundervisningsforbund (NHUF) er en norsk interesseorganisasjon stiftet i 2008. Forbundet jobber for å knytte kontakt mellom private hjemmeundervisere, og for å formidle informasjon om lovverket som gjelder privat hjemmeundervisning. Organisasjonen registrert i Frivillighetsregisteret.NHUF skal 

samle hjemmeundervisere ved å gi medlemmene relevant informasjon, organisere konferanser og sosiale treff
støtte familier som hjemmeunderviser ved å svare på henvendelser av alle typer.
informere om hjemmeundervisning via nettsiden, Facebook, konferanser og sosiale treff.


== Referanser ==


== Eksterne lenker ==
http://www.nhuf.no/
Hassel – Förgörarna

Hassel – Förgörarna (ogsåThe Eliminators) en en svensk thrillerfilm fra 2000, regissert av Mikael Hylin.


== Handling ==
Spillefilmen om det kriminelle politiet Roland Hassel begynner med funn av en død kvinne på en finsk båt, det viser seg at hun døde av en overdose. Hun hadde svelget kondomer med narkotika for transport til Sverige. Roland Hassel er involvert og må kjempe mot den russiske mafiaen når den prøver å ta kontroll over svensk narkotikaimport. For å hjelpe ham har han en russisk spesialist Galina Kalinova, som faktisk er der som foreleser på den russiske mafiaen. Men når Hassel ber henne om hjelp, blir hun svært involvert, hun har sine egne grunner til å bekjempe mafiaen.


== Rolleliste ==
Lars-Erik Berenett - Roland Hassel
Regina Lund - Galina Kalinova
Thomas Hanzon - Johnny Strand
Björn Gedda - Simon Palm
Robert Sjöblom - Pelle Pettersson
Cathrine Hardenborg - Myrna Clavebo
Allan Svensson - Sune Bengtsson
Leif Liljeroth - Yngve Ruda
Göran Forsmark - Nils Ahlberg
Ann-Sofie Rase - Rättsläkare
Ingrid Janbell - Virena
Lisa Werlinder - Ludmilla Baranova
Tobias Kronqvist - Kaj Lilja
Disa Gran - Elin
Ingar Sigvardsdotter - Charlotte Adamsson
Annika Olsson - Anita Ahlberg
Olivia Stevens - Gullan


== Eksterne lenker ==
(en) Hassel/Förgörarna på Internet Movie Database 
(sv) Hassel/Förgörarna i Svensk Filmdatabas 
(nl) Hassel/Förgörarna på MovieMeter
Klaudia Adamek

Klaudia Adamek (født 22. mars 1999) er en polsk friidrettsutøver som konkurrerer i sprintløp.I 2021 representerte hun Polen på stafettlaget på 4 × 100 meter under Sommer-OL 2020 arrangert i Tokyo der laget ikke kvalifiserte seg til finalen.


== Referanser ==


== Eksterne lenker ==
(en) Klaudia Adamek – Olympedia 
(en) Klaudia Adamek – World Athletics
Paulina Paluch

Paulina Paluch (født 3. desember 1998) er en polsk friidrettsutøver som konkurrerer i sprintløp.I 2021 representerte hun Polen på stafettlaget på 4 × 100 meter under Sommer-OL 2020 arrangert i Tokyo der laget ikke kvalifiserte seg til finalen.


== Referanser ==


== Eksterne lenker ==
(en) Paulina Paluch – Olympedia 
(en) Paulina Paluch – World Athletics
Pia Skrzyszowska

Pia Skrzyszowska (født 20. april 2001) er en polsk friidrettsutøver som konkurrerer i sprintløp.I 2021 representerte hun Polen på stafettlaget på 4 × 100 meter under Sommer-OL 2020 arrangert i Tokyo der laget ikke kvalifiserte seg til finalen.


== Referanser ==


== Eksterne lenker ==
(en) Pia Skrzyszowska – Olympedia 
(en) Pia Skrzyszowska – World Athletics 
(en) Pia Skrzyszowska – European Athletic Association 
(en) Pia Skrzyszowska – TheSports.org
Owlboy

Owlboy er et eventyr- og plattformspill utvikler av den norske spillutvikleren D-Pad Studio. Spillet var i utvikling fra 2007, og ble utgitt i november 2016.


== Handling ==
Landsbyen deres heter Vellie og består av mange forskjellige øyer, som er befolket med både mennesker og ugle-humanoide skapninger. Vellie ligger i nærheten av den flytende byen «Advent» som er hovedstaden deres. Områdene rundt Vellie og Advent inneholder gamle relikvier og templer fra når gamle uglene var langt flere og kontrollerte hele området.
Otus har en mentor Asio, som trener ham til å bli en ugle. Han får også en ugle-kappe av Asio, som gir ham muligheten til å fly. Otus blir sett ned på av de andre innbyggerne i Vellie, fordi han ofte er utsatt for ulykker. Den beste vennen hans er Geddy, et menneske. Når landsbyen Vellie blir angrepet av pirater, legger Otus ut på reise sammen med Geddy for å redde landsbyen - og resten av verden slik de kjenner den.


== Spillmekanismer ==
Spilleren kontrollerer figuren Otus, som har evnen til å fly, og kan bære forskjellige objekter mens han flyr. Disse objektene har variert bruk, men er stort sett brukt som fjernvåpen, kastevåpen, og verktøy til å løse gåter. Videre i spillet blir Otus alliert med forskjellige figurer som deltar i hans reise; flere av dem har egne våpen med unike egenskaper.


== Mottagelse ==
Spillet fikk svært gode anmeldelser etter lanseringen i 2016. Anmelderen i det norske nettmagasinet Gamer skrev at Owlboy var «(d)et beste norske spillet siden Den lengste reisen»; og viste da til et videospill som ble lansert i 1999. Anmelderen i nettmagasinet Pressfire mente at spillet var «(g)ripende, personlig og uendelig vakkert. Årets beste spill er sannsynligvis norskprodusert.»


== Referanser ==


== Eksterne lenker ==
(en) Owlboy på Steam 
(en) Owlboy på GOG.com 
(en) Owlboy hos MobyGames 
(en) Owlboy på Metacritic 
(en) Owlboy på OpenCritic 
(en) Owlboy hos Giant Bomb 
(en) Owlboy hos Internet Game Database
Sombbiidjohka

Sombbiidjohka er ei elv i Lebesby kommune i Finnmark. Den er ei sideelv til Luoppaljohka og er 10,8 kilometer lang. 
Det lengste og største tilløpet er sideelva Stuorravuolddehat, som har utspring på østsida av fjellet Gottetvárri og renner mot nordøst til Stuorrarohtu. På den siste strekningen forsvinner elva under bakken over en strekning på rundt 400 meter. Den dukker opp igjen på nordsida av Fylkesvei 98 og løper sammen med den langt mindre Sombbiidjohka, som kommer fra fjellet Ullogahpir. Etter samløpet fortsetter Sombbiidjohka mot øst i et meanderende løp gjennom et flatt myrlandskap ned til munningen i Luoppaljohka.


== Referanser ==
Roland Joffé

Roland Joffé (født 1945) er en britisk regissør, manusforfatter og produsent for film og TV. Han er kjent for sin debutfilm Dødsmarkene (The Killing Fields) fra 1984 og filmen The Mission fra 1986 og ble nominert til Oscar for beste regi for begge.


== Filmografi ==


=== Film ===


=== TV-serier ===


== Priser og nominasjoner ==


== Referanser ==


== Eksterne lenker ==
(en) Roland Joffé på Internet Movie Database 
(no) Roland Joffé hos Sceneweb 
(sv) Roland Joffé i Svensk Filmdatabas 
(da) Roland Joffé på Filmdatabasen 
(da) Roland Joffé på Scope 
(fr) Roland Joffé på Allociné 
(en) Roland Joffé på AllMovie 
(en) Roland Joffé hos Turner Classic Movies 
(en) Roland Joffé hos The Movie Database
Kevin Ayers

Kevin Ayers (født 16. august 1944 i Kent i England, død 18. februar 2013 i Montolieu i Frankrike) var en engelsk musiker og en viktig person innen det engelske psykedeliske miljøet på slutten av 1960-åra. Han var vokalist, komponist og gitarist/bassgitarist.Ayers var med å grunnla det banebrytende psykedeliske bandet Soft Machine i 1960-åra og var nært knytt til Canterbury scene. Han var bara med på gruppens debutalbum i 1968.Han hadde også et band han kalte The Whole World, som inkluderte en ung Mike Oldfield på bass og enkelte ganger sologitar, avantgarde-komponisten David Bedford på klaverinstrument og saksofonisten Lol Coxhill.Han har spelt inn en rekke album som soloartist og har også arbeidd med Brian Eno, Syd Barrett, John Cale, Elton John, Robert Wyatt, Andy Summers, Mike Oldfield, Nico og Ollie Halsall blant andre. Han bodde i mange år i Deyá på Balearene, men kom tilbake til Storbritannia på midten av 1990-tallet.


== Album ==


=== Soloalbum ===
Joy of a Toy (1969)
Shooting at the Moon (1970)
whatevershebringswesing (1971)
Bananamour (1972)
The Confessions of Dr. Dream and Other Stories (1974)
Sweet Deceiver (1975)
Yes We Have No Mañanas (So Get Your Mañanas Today) (1976)
Rainbow Takeaway (1978)
That's What You Get Babe (1980)
Diamond Jack and the Queen of Pain (1983)
Deià...Vu (1984)
As Close as You Think (1986)
Falling Up (1988)
Still Life with Guitar (1992)
The Unfairground (2007)


=== Med Soft Machine ===
The Soft Mashine (1968)


=== Samlinger, samarbeid og liveopptak ===
June 1, 1974 (1974) (med Nico, John Cale and Brian Eno)
Lady June's Linguistic Leprosy (1974) (med Lady June and Brian Eno
Odd Ditties (1976) (en samling rariteter og uutgitte låter )
The Kevin Ayers Collection (1983)
Banana Productions: The Best of Kevin Ayers (1989)
BBC Live in Concert (1992)
Document Series Presents Kevin Ayers (1992)
1969–80 (1995)
First Show in the Appearance Business: The BBC Sessions 1973–1976 (1996)
The Garden of Love med Mike Oldfield og Robert Wyatt (1997)
Singing the Bruise: The BBC Sessions, 1970–1972 - live (1998)
Too Old to Die Young: BBC Live 1972–1976 (1998)
Banana Follies (1998)
Turn the Lights Down (live) med the Wizards of Twiddly (2000)
The Best of Kevin Ayers (2000)
Didn't Feel Lonely Till I Thought of You: The Island Records Years (2004)
Alive in California (2004)
BBC Sessions 1970–1976 (2005)
Some Kevin Ayers (2007)
Songs For Insane Times: An Anthology 1969–1980 (2008)
The Harvest Years (5 X CD box set, 2012 ) – Inkluderer Joy of a toy, Shooting at the Moon, whatevershebringswesing, Bananamour og The Confessions of Dr. Dream and other stories alle med bonusspor, singelmikser, B-sider eller BBC-sesjonsspor.


== Referanser ==


== Eksterne lenker ==
(en) Kevin Ayers – kategori av bilder, video eller lyd på Commons 
(en) Kevin Ayers på Internet Movie Database 
(en) Kevin Ayers på Discogs 
(en) Kevin Ayers på MusicBrainz 
(en) Kevin Ayers på Songkick 
(en) Kevin Ayers på AllMusic
Lillastilket ridderhatt

Lillastilket ridderhatt  (Lepista saeva) er en spiselig skivesopp i Tricholomataceae-familien


== Referanser ==


== Eksterne lenker ==
(en) lillastilket ridderhatt i Global Biodiversity Information Facility 
(no) lillastilket ridderhatt hos Artsdatabanken 
(sv) lillastilket ridderhatt hos Dyntaxa 
(en) lillastilket ridderhatt hos Index Fungorum 
(en) lillastilket ridderhatt hos MycoBank 
(en) lillastilket ridderhatt hos NCBI 
Soppen er «spiselig» i normlisten for soppkontrollører. (2022) Fagmykologisk råd på vegne av Norges sopp- og nyttevekstforbund.
Whatevershebringswesing

whatevershebringswesing er det tredje soloalbumet til Kevin Ayers.
I 1971 startet Kevin Ayers å spille inn det som skulle bli det mest kritikerroste albumet hans, whatevershebringswesing, i lag med medlemmer fra Gong og det tidligere backingbandet hans The Whole World. Albumet ble hyllet av NME, Record Mirror og Rolling Stone. Alle de musikalske ideene Ayers hadde strevd med å få til siden han forlot Soft Machine, kom her til sin fulle rett.
Som med de fleste Ayers albumene var det en blanding av forskjellige stilarter, men her fungerer det bra. Tittelsporet med gitaren til Mike Oldfield og harmonivokalen til Robert Wyatt vart en mal for resten av musikken til Ayers på 70-talet.
Albumet åpner med David Bedford sin "There Is Loving Among Us" med dramatisk strykearrangement. Dette glir over i "Margaret" og "Oh My", der Ayers setter enkle tekster opp mot gjennomtenkt akkompagnement. "Song From A Bottom of a Well" blander et Stockhausen-aktig arrangement med en kryptisk tekst av Ayers «This is a song from the bottom of a well / There are things down here / I've got to try and tell». "Stranger in Blue Suede Shoes", en sang i stil med tidlig rock and roll, var et fast konsertinnslag for Ayers i åra som kom.
Mange kritikere og tilhengerer omtalt whatevershebringswesing som det beste av alle Ayers albuma.
I 2003 kom albumet ut på nytt med fire bonussanger.


== Sporliste ==
Side en

«There Is Loving/Among Us/There Is Loving» – 7:22
«Margaret» – 3:20
«Oh My» – 2:59
«Song from the Bottom of a Well» – 4:37Side to

«Whatevershebringswesing» – 8:13
«Stranger in Blue Suede Shoes» – 3:24
«Champagne Cowboy Blues» – 3:56
«Lullaby» – 2:14


== Medvirkende ==
Kevin Ayers / vokal, gitar, bass (6)
David Bedford / keyboard (1,2,5,6,8), orkesterarrangement
Mike Oldfield / bass (1,3,4), gitar (5,7)
Dave Dufort / trommer (1,4,5)
William Murray / perkusjon (2,3,7)
Tony Carr / trommer (6,12)
Robert Wyatt / harmonivokal (5)
Didier Malherbe / saksofon (1), fløyte (8)
Gerry Fields / fiolin (3)
Johnny Van Derek / fiolin (2,7)


== Kilder ==
Denne artikkelen bygger på «Whatevershebringswesing» fra Wikipedia på engelsk, 23. 10. 2021.
Wikipedia på engelsk oppgir disse kjildene:
Live Review by Richard Williams (Melody Maker 18 Apr 1970)
Album Review (NME Jan 1972)
Album Review by Alain Dister (Rock & Folk Jun 1972)
Album Review (Sounds Jan 25, 1972)
Album Review (Record Mirror Jan 1972)
Album Review (Rolling Stone Jun 1972)
Everything You Do Is True, As Long As You Believe It - Whatevershebringswesing sleevenotes by Martin Wakeling (Harvest Sept 2006)
June 1, 1974

June 1, 1974 er et konsertalbum fra Rainbow Theatre i London avholdt på denne datoen. Albumet er med artistene Kevin Ayers, John Cale, Brian Eno og Nico, i tillegg til andre kjente musikerer som Mike Oldfield og Robert Wyatt, som òg spilte på denne konserten. Albumet er også kalt ACNE-albumet, altså «Ayers, Cale, Nico, Eno». 
Dette var en konsert som kun ble spilt en gang, June 1. 1974, ikke en del av en turne eller noe annet.
Bilde på omslaget var tatt før konserten startet av Mick Rock. Det forvirra blikket mellom John Cale (til høgre) og Kevin Ayers (til venstre) skal ha kommet av at Cale hadde oppdaga Ayers til sengs med kona til Cale kvelden før konserten, paret ble skilt året etter.


== Spor ==
Side A

Driving Me Backwards (Eno) - 6:07
Baby's on Fire (Eno) - 3:52
Heartbreak Hotel (Elvis Presley, Mae Axton, Tommy Durden) - 5:19
The End (The Doors) - 9:14Side B

May I? (Ayers) - 5:30
Shouting in a Bucket Blues (Ayers) - 5:07
Stranger in Blue Suede Shoes (Ayers) - 3:27
Everybody's Sometime and Some People's All the Time Blues (Ayers) - 4:35
Two Goes into Four (Ayers) - 2:28Andre sanger som ble fremført under konserten, men som ikke kom på LP-en, er Ayers "I'm Got a Hard-On for You Baby" (med Cale på bakgrunsvokal), Cales "Buffalo Ballet" og "Gun" og Nico's "Janitor of Lunacy" og hennes utgave av "Das Lied der Deutschen".


== Medvirkende ==
Kevin Ayers - vokal (B1-5), gitar (B1-5), bassgitar (A1-2)
Brian Eno-vokal (A1-2), synthesizer (A1-4, B5)
John Cale - vokal (A3), piano (A2), bratsj (A1, B5)
Nico - vokal (A4), harmonium (A4)
Mike Oldfield - sologitar (B4), akustisk gitar (B5)
Ollie Halsall - piano (A1), gitar (A2-3, B4), steelgitar (B1-3), akustisk gitar (B5)
John "Rabbit" Bundrick-orgel (A1-3 & B1-5), orgel, piano, elektrisk piano (B1-3)
Robert Wyatt - perkusjon (A1-3 B1-3 + 5)
Doreen Chanter - korvokal (A3)
Archie Leggatt - bassgitar (A1-3 B1-3 + 5)
Eddie Sparrow - trommer (A2 & 3 B1-3), basstromme (A1), pauker (B5)
Liza Strike - korvokal (A3)
Irene Chanter - korvokal (A3)


== Kilder ==
«Robert Christgau: CG Book '70s: J». www.robertchristgau.com. Besøkt 23. oktober 2021. 
«June 1, 1974 - Kevin Ayers, John Cale, Brian Eno, Nico | Songs, Reviews, Credits | AllMusic» (engelsk). Besøkt 23. oktober 2021. 
Weisbard, Eric; Craig Marks (1995). Spin Alternative Record Guide. Vintage Books. p. 129. ISBN 0-679-75574-8.
«Timeline John Cale - 1974». werksman.home.xs4all.nl. Besøkt 23. oktober 2021. 
«Eno: organizer of musical events». music.hyperreal.org. Besøkt 23. oktober 2021. 
«The End - Nico | Release Info». AllMusic (engelsk). Besøkt 23. oktober 2021. 


== Eksterne lenker ==
(en) June 1, 1974 på Discogs 
(en) June 1, 1974 på MusicBrainz 
(en) June 1, 1974 på AllMusic
Orlann Ombissa-Dzangue

Orlann Ombissa-Dzangue (født 26. mai 1991) er en fransk friidrettsutøver som konkurrerer i sprintløp.I 2021 representerte hun Frankrike på stafettlaget på 4 × 100 meter under Sommer-OL 2020 arrangert i Tokyo der laget kom på 7. plass i finalen.


== Referanser ==


== Eksterne lenker ==
(en) Orlann Ombissa-Dzangue – Olympedia 
(fr) Orlann Ombissa-Dzangue – Frankrikes olympiske komité 
(en) Orlann Ombissa-Dzangue – World Athletics 
(fr) Orlann Ombissa-Dzangue – Fédération française d athlétisme
Gémima Joseph

Gémima Joseph (født 17. oktober 2001) er en fransk friidrettsutøver som konkurrerer i sprintløp.I 2021 representerte hun landet sitt under Sommer-OL 2020 i Tokyo på 200 meter der hun ble slått ut i semifinalen. og deltok på stafettlaget på 4 × 100 meter under Sommer-OL 2020 arrangert i Tokyo der laget kom på 7. plass i finalen.


== Referanser ==


== Eksterne lenker ==
(en) Gemima Joseph – Olympedia 
(en) Gemima Joseph – World Athletics 
(fr) Gemima Joseph – Fédération française d athlétisme 
(en) Gemima Joseph – TheSports.org
Cynthia Leduc

Cynthia Leduc (født 16. februar 1997) er en fransk friidrettsutøver som konkurrerer i sprintløp.I 2021 representerte hun Frankrike på stafettlaget på 4 × 100 meter under Sommer-OL 2020 arrangert i Tokyo der laget kom på 7. plass i finalen.


== Referanser ==


== Eksterne lenker ==
(en) Cynthia Leduc – Olympics.com 
(en) Cynthia Leduc – Olympic.org 
(en) Cynthia Leduc – Olympedia 
(fr) Cynthia Leduc – Frankrikes olympiske komité 
(en) Cynthia Leduc – World Athletics 
(fr) Cynthia Leduc – Fédération française d athlétisme 
(en) Cynthia Leduc – TheSports.org
Jarle Kvalheim

Jarle Kvalheim (født 16. mai 1949) er en norsk tidligere bedriftsleder som er kjent for å stå bak norgeshistoriens største bedrageri av merverdiavgift.Etter endt økonomiutdannelse ved BI etablerte Kvalheim seg i fiskeribransjen, og fra 1990 var han daglig leder i OK Fish Kvalheim AS. I de påfølgende ti år sendte dette selskapet inn manipulerte momsoppgjør til Staten som refunderte nærmere 300 millioner til selskapet. Mye av dette gikk til personlig forbruk for Kvalheim og hans familie. Selskapet dro samtidig urettmessige konkurransefordeler ved å kunne underby konkurrenter som fulgte lovverket.I 2001 ble forholdene avdekket, og Kvalheim ble tiltalt for grovt bedrageri. I 2002 ble Kvalheim dømt i Nordfjord tingrett til syv og et halvt års fengsel, samt fradømt retten til å drive forretningsvirksomhet. I dommen vanket det sterk kritikk mot fylkesskattesjefen i Sogn og Fjordane som ikke hadde maktet å avdekke svindelen på et tidligere tidspunkt. Kvalheims eks-kone ble tiltalt for heleri av utbyttet fra bedrageriet, men ble frikjent. Kvalheims datter måtte tåle inndragning av 400 000 kroner.


== Referanser ==